Денис Мењшов

Денис Николаевич Мењшов (; р.  во Орел) — поранешен руски професионален друмски велосипедист, кој настапувал професионално од 2000 до 2013. Тој бил возач за генерален пласман, специјалист во искачување и многу добар хронометраш. Во 2005 ја освоил Вуелта а Еспања, која ја освоил по вторпат во 2007. Мењшов исто така ја освоил и Џиро д’Италија во 2009 и завршил втор на Тур де Франс во 2010, станувајќи првиот Русин кој успеал во тоа.

 Професионална кариера 
 Банесто (2000–2004) 

Мењшов ја започнал неговата професионална кариера во 2000 со екипата  на Хосе Мигел Ечевари. Неговите први успеси дошле во 2001, кога ја освоил Тур де л’Авенир, етапна трка за млади професионалци. Една година подоцна освоил етапа на Дофине Либере. Во 2003, Мењшов го имал неговиот пробив, кога завршил 11. на Тур де Франс и го освоил пласманот за млад возач. 2004 била неговата последна година во Банесто и неговата најуспешна. Ја освоил Трката околу Баскија, етапа на Вуелта а Арагон, етапа на Париз-Ница и етапата 5 на Вуелта а Еспања 2004.

 Рабобанк (2005–2010) 

Договорот на Мењшов истекол во септември 2004 и се преместил во холандската екипа Рабобанк на две години. Станал капетан на екипата по заминувањето на Леви Лајпхајмер во Геролштајнер. Мењшов бил главен кандидат во Рабобанк за Тур де Франс 2005, но поради настинка, завршил 85., 2 часа и 35 минути зад Ленс Армстронг. На Вуелта 2005 бил многу поуспешен. Го освоил воведниот хронометар во Гранада и етапата девет со хронометар во Лорет де Март и ја облекол водечката златна маичка. На етапата 15, го изгубил од вид Роберто Ерас на искачувањата и ја завршил трката зад него. Ерас подоцна бил дисквалификуван поради допинг, и Мењшов официјално ја добил победата на Вуелта 2005. Исто така го освоил и комбинираниот пласман на трката.

На Тур де Франс 2006 Мењшов ја освоил 11. етапа - втора планинска етапа - по спринтот со Лајпхајмер и Флојд Ландис. Последната недела го земала својот данок, па затоа тој отпаднал од третото на шестото место на Алпите.

Мењшов го напуштил Тур де Франс 2007 на етапата 17, еден ден откако неговиот колега Михаел Расмусен бил отпуштен од Рабобанк. Подоцна истата година, ја освоил Вуелта а Еспања, откако водел во втората половина на трката. На Вуелта освоил и една етапа, како и планинскиот и комбинираниот пласман.

Во 2008 Мењшов бил фокусиран на Тур де Франс и не ја одбранил неговата титула на Вуелта. Завршил 4. на Тур. Третопласираниот Бернхард Кол бил дискалификуван за допинг, меѓутоа возачите не биле поместени за местото на Кол. Исто така, претходно Мењшов завршил 5. на Џиро.

мини|десно

Во 2009 Мењшов го освоил Џиро д’Италија, со победи на етапите 5 и 12. И покрај падот во последниот километар на последната етапа, поединечен хронометар низ улиците на Рим, Мењшов ја задржал розовата маичка и го зголемил неговото водство за 21 секунди, победувајќи со 41 секунди над Италијанецот Данило ди Лука.REUTERS 31 мај 2009. Russian Clinches Italian Bike Race. New York, NY: New York Times

На Тур де Франс 2010, Мењшов дошол до второто место. Тој бил првично трет, но потоа се поместил на второто место, како последица на суспендирањето на Контадор за допинг аферата, како што било одлучено на 6 февруари 2012.

 Геокс-ТМЦ (2011) 

Подоцна во 2010, Мењшов се преместил во Геокс-ТМЦ, како заеднички водач со Карлос Састре. Мењшов бил заменет како водач во Рабобанк од Роберт Гесинк. Со Геокс, Мењшов завршил 8. на Џиро д’Италија 2011. Екипата не била повикана на Тур де Франс. Мењшов завршил петти во генералниот пласман на Вуелта а Еспања, помагајќи му на колегата Хуан Хосе Кобо во победата во генералниот пласман.

 Катјуша (2012–) 

На крајот на 2011, Мењшов се преселил во руската екипа  за сезоната 2012. Мењшов во сезоната 2012 се насочил на Тур де Франс 2012, иако бил повреден на падовите. Исто така, Мењшов го освоил руското национално хронометарско првенство. Го започнал Тур многу добро на осмото место на прологот, но поради здравствени проблеми, завршил само 15. на крајот на трката. Потоа се насочил кон Летните олимписки игри 2012, каде настапил за Русија на олимписката друмска трка и на поединечниот хронометарОфицијална страница на Катјуша, 26 јули 2012. Возачи на Катјуша кои ќе учествуваат на Олимписките игри во Лондон 2012.:  . По Олимписките игри, Мењшов возел на Вуелта а Еспања, каде ја освоил претпоследната етапа на Бола дел Мундо, откако го поминал Ричи Порт.

 Достигнувања 

1997
 1. Волта а Лајда
2001
 1. Краен пласман Тур де л’Авенир
2002
 1. Етапа 2 Критериум ду Дофине Либере
2003
 1. Класика а лос Пуертос де Гвадарама
 11. Краен пласман Тур де Франс
1. 20п  Пласман за млад возач
2004
 1. Краен пласман Трка околу Баскија
1. Етапа 4
 1. Етапа 5 Вуелта а Еспања
 1. Етапа 6 Париз-Ница
 1. Етапа 1 Вуелта а Арагон
2005
 1. Краен пласман 20п Вуелта а Еспања
1. Етапа 1
1. Етапа 9
1. 20п Комбиниран пласман
2006
 5. Краен пласман Тур де Франс
1. Етапа 11
 6. Краен пласман Критериум ду Дофине Либере
1. Етапа 4
2007
 1. Краен пласман 20п Вуелта а Еспања
1. Етапа 10
1.  Планински пласман
1. 20п Комбиниран пласман
 2. Краен пласман Волта а Каталуња
1. Бодовен пласман
1. Етапа 5
2008
 4. Краен пласман Тур де Франс
 4. Краен пласман Тур де Романди
 5. Краен пласман Џиро д’Италија
 5. Краен пласман Вуелта а Кастиља и Леон
 6. Класика де Сан Себастијан
2009
 1. Краен пласман 20п Џиро д’Италија
1. 20px Бодовен пласманНаграден по дисквалификувањето на првичниот победник Данило ди Лука
1. Етапа 5
1. Етапа 12
 1. Краен пласман Вуелта а Мурсија
2010
 2. Краен пласман Вуелта а Мурсија
 2. Краен пласман Тур де Романди
 2. Краен пласман Тур де Франс
2011
 2. Краен пласман Вуелта а Мурсија
1. Етапа 2
 5. Краен пласман Вуелта а Еспања
 5. Краен пласман Трка околу Австрија
 7. Краен пласман Џиро д’Италија
2012
 1. 20п Национален хронометарски првак
 1. Етапа 20 Вуелта а Еспања
 4. Краен пласман Вуелта а Андалусија
2013
 4. Краен пласман Волта ао Алгарве
 8. Гран Премио Чита ди Камаиоре

 Резултати на генералните пласмани на Гранд Тур 

Гранд Тур200120022003200420052006200720082009201020112012 Џиро-------51-7-Тур479311СО855СО3512-15 Вуелта---СО1СО1--41554

СО = се откажал

 Наводи 

 Надворешни врски 




Категорија:Родени во 1978 година
Категорија:Живи луѓе
Категорија:Руски велосипедисти
Категорија:Луѓе од Орел
Категорија:Велосипедисти на Летните олимписки игри 2004
Категорија:Велосипедисти на Летните олимписки игри 2008
Категорија:Велосипедисти на Летните олимписки игри 2012
Категорија:Руски етапни победници на Џиро д’Италија
Категорија:Победници на Џиро д’Италија
Категорија:Олимписки велосипедисти на Русија
Категорија:Руски етапни победници на Тур де Франс
Категорија:Етапни победници на Вуелта а Еспања
Категорија:Победници на Вуелта а Еспања